LE HONT D'ÒRE

A Pontencs, pròishe deu borg, qu'i a uu' hont, qu'i hèn le hont d'òre, pr'amor qu'i a un tresòre tapoat aquí. Que disen qu'i a hòrt longtemps de 'quò, quòn i avè le guèrra au país, un òmi qu'èra vinut ací dab uu' casseta plenha d'òre. Que hugè sabèn pas d'on. E aqueth estrangèr que s'èra anegat, qu'avè despareishut hens le hont dab le soa casseta. Ne tornèren pas jamèi véder arré, ni lo còs ni le casseta.

Après, un aut estrangèr qu'èra vinut ací. Que sabè, probable, qu'i avè 'n tresòre. Que cerquèt e qu'arrecerquèt a l'entorn de le hont d'òre, mès ne trobèt p'arré. E aqueth tanben, com l'aut, que despareishot hens le hont.

Que disen lo tresòre qu'i es totjamèi.